ai4bharat/Pralekha huggingface dataset:
रसायन आणि खते मंत्रालय
जनऔषधी केंद्रांमधून वंचित महिलांना किमान एक रुपये दराने 5 कोटीहून अधिक सॅनिटरी नॅपकिन्सचे वाटपः पंतप्रधान
पंतप्रधान नरेंद्र मोदी यांनी आज सांगितले की, त्यांचे सरकार देशातील महिला विशेषत: वंचित महिलांच्या आरोग्य व स्वच्छतेची खूप काळजी घेत आहे.
देशाच्या 74 व्या स्वातंत्र्यदिनानिमित्त लाल किल्ल्यावरून देशाला संबोधित करताना पंतप्रधान म्हणाले की सरकार गरीब मुली-भगिनींच्या आरोग्याची आणि स्वच्छतेची काळजी घेत असून त्यांना स्वस्त दरात आरोग्यविषयक उत्पादने उपलब्ध करुन दिली जात आहेत. या दिशेने काम करीत असतानाच 6000 जन औषधि केंद्रामधून वंचित महिलांना किमान एक रूपये दराने 5 कोटी पेक्षा जास्त सॅनिटरी नॅपकिन्सचे वाटप करण्यात आले आहे.
व्हिडीओ पाहण्यासाठी कृपया येथे क्लिक करा
पंतप्रधानांच्या घोषणेविषयी बोलताना केंद्रीय रसायन व खत मंत्री डी.व्ही. सदानंद गौडा म्हणाले की पंतप्रधानांच्या सतत मार्गदर्शन व पाठबळामुळे हे यश मिळाले आहे. 6000 जन औषधि केंद्रांचे जाळे हे विशेषतः वंचित लोकांची सेवा करण्यासाठी तयार करण्यात आले आहे जिथे आम्ही किमान एक रुपये दराने 5 कोटी सॅनिटरी पॅडचे वितरण केले.
पंतप्रधानांच्या दृष्टीकोनाची पूर्तता करण्यासाठी आम्ही पंतप्रधान जन औषधी केंद्रांच्या माध्यमातून आवश्यक आणि दर्जेदार औषधे परवडणाऱ्या दरात सतत उपलब्ध करत राहू यावर गौडा यांनी जोर दिला.
विशेषत: महिलांचे सक्षमीकरण आणि गरीबांच्या कल्याणासाठी पंतप्रधानांच्या दृढ वचनबद्धतेमुळे विविध क्षेत्रात जलद प्रगती शक्य झाली आहे असे नौवहन राज्यमंत्री  आणि रसायन आणि खत राज्यमंत्री मनसुख मांडविया म्हणाले. आमचे औषधनिर्माण विभाग पंतप्रधान जन औषधी केंद्रांमार्फत परवडणाऱ्या किंमतीला सॅनिटरी पॅड आणि इतर औषधांची उपलब्धता सुनिश्चित करण्यासाठी अथक प्रयत्न करत आहेत.
सामाजिक मोहीम म्हणून जन औषधी सुविधा सॅनिटरी नॅपकिन देशभरातील 6000 हून अधिक पंतप्रधान भारतीय जनौषधी परियोजना - पीएमबीजेपी केंद्रांवर किमान 1 रुपये दराने सॅनिटरी नॅपकिन उपलब्ध आहे. अशाच सॅनिटरी नॅपकिन्सचा बाजारभाव प्रति पॅड सुमारे 3 रुपये ते 8 रुपये आहे.
सरकारच्या या पावलाने देशातील वंचित महिलांसाठी ‘स्वच्छता, स्वास्थ्य आणि सुविधा’ सुनिश्चित केली आहे. पंतप्रधान नरेंद्र नरेंद्र मोदी यांच्या सर्वांना परवडणारी आणि दर्जेदार आरोग्यसेवा उपलब्ध करून देण्याच्या दृष्टीकोनाला यशस्वी करण्यासाठी केंद्रीय औषधनिर्माण विभागाने हे पाऊल उचलले आहे. हे सॅनिटरी नॅपकिन्स पर्यावरणास अनुकूल आहेत, कारण एएसटीएम डी-6954  मानकांचेपालन करून हे पॅड्स ऑक्सो-बायोडिग्रेडेबल माल वापरून तयार केले आहेत.
देशातील बर्याच भागांत विशेषत: ग्रामीण भागात मुली आणि स्त्रियांना सॅनिटरी उत्पादने सहज उपलब्ध हॉट नाहीत किंवा बाजारात उपलब्ध असणार्या बहुतेक वस्तू महाग असतात म्हणूनच या महिला त्या वापरत नाहीत. जन औषधी केंद्रांमध्ये हे पॅड्स उपलब्ध झाल्यामुळे त्यांना खूप मोठा दिलासा मिळाला आहे.
जन औषधि केंद्रांनी जम्मू-काश्मीर आणि लदाख प्रदेशालाही 1.56 कोटी पॅडचा पुरवठा केला आहे. “राष्ट्रीय किशोर स्वास्थ्य कार्यक्रम” चा भाग म्हणून एनएचएम तरुण मुली आणि महिलांना या पॅड्स मोफत वाटप करीत आहेत.
निती आयोग
अटल  नवोन्मेष अभियानाच्या विस्ताराला मंत्रिमंडळाने दिली मंजुरी
10000 अटल टिंकरिंग लॅब; 101 अटल इनक्युबेशन सेंटर्स; 50 अटल कम्युनिटी इनोव्हेशन सेंटर्सची स्थापना करण्यात येणार
200  नवउद्यमांना अटल न्यू इंडिया चॅलेंजेसच्या माध्यमातून केले जाणार सहाय्य
2000 कोटी रुपयांपेक्षा जास्त खर्च अपेक्षित
नवी दिल्ली, 8 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने मार्च 2023 पर्यंत अटल इनोव्हेशन मिशन  सुरू ठेवण्यास मान्यता दिली आहे. एआयएम देशात नवोन्मेषी संस्कृती आणि उद्योजकीय परिसंस्था निर्माण करण्याच्या आपल्या उद्दिष्टावर काम करेल. एआयएमद्वारे विविध कार्यक्रमांद्वारे हे केले जाईल.
एआयएमद्वारे साध्य होणारी उद्दिष्टे:
- 10000 अटल टिंकरिंग लॅबची  स्थापना करणे,
- 101 अटल इनक्यूबेशन सेंटर्स  स्थापन करणे,
- 50 अटल कम्युनिटी इनोव्हेशन सेंटर्स  स्थापन करणे आणि
- अटल न्यू इंडिया चॅलेंजद्वारे 200 नवउद्यमांना  सहाय्य करणे.
यांच्या उभारणी आणि लाभार्थ्यांना सहाय्य करण्यासाठी 2000 कोटींपेक्षा अधिक खर्च केला जाणार आहे.
माननीय अर्थमंत्र्यांच्या 2015 च्या अर्थसंकल्पीय भाषणातील घोषणेनुसार नीती आयोगाअंतर्गत या मिशनची स्थापना करण्यात आली आहे. शाळा, विद्यापीठ, संशोधन संस्था, एमएसएमई आणि उद्योग स्तरावरील सहभागाद्वारे देशभरात नवकल्पना आणि उद्योजकतेची परिसंस्था निर्माण करणे आणि त्यांना प्रोत्साहन देणे ही एआयएमची उद्दिष्टे आहेत. एआयएमने पायाभूत सुविधांची निर्मिती आणि संस्था उभारणी या दोन्हींवर लक्ष केंद्रित केले आहे. त्याचबरोबर राष्ट्रीय आणि जागतिक स्तरावर नावीन्यपूर्ण परिसंस्था एकत्रित करण्यावरही काम केले आहे:
नावीन्यपूर्ण आणि उद्योजकतेवर आधारित समन्वयी सहयोग निर्माण करण्यासाठी विविध आंतरराष्ट्रीय संस्थासोबत एआयएमने द्विपक्षीय संबंध निर्माण केले आहेत. एआयएम- एसआयआरआययूएस स्टुडंट इनोव्हेशन एक्सचेंज प्रोग्राम, एआयएम - आयसीडीके  डेन्मार्कसह  वॉटर चॅलेंज आणि ऑस्ट्रेलिया सोबत, आयएसीई , भारत आणि सिंगापूर यांच्यात आयोजित इनोव्हेशन स्टार्टअप समिट, InSpreneur च्या यशात एआयएमने महत्त्वाची भूमिका बजावली आहे.
एआयएमने संरक्षण मंत्रालयासोबत भागीदारी करून डिफेन्स इनोव्हेशन ऑर्गनायझेशनची स्थापना केली असून ती संरक्षण क्षेत्रात नवकल्पना तसेच खरेदीला चालना देत आहे.
गेल्या काही वर्षांमध्ये, एआयएमने देशभरातील नाविन्यपूर्ण उपक्रमांना एकत्रित करण्यासाठी संस्थात्मक यंत्रणा प्रदान करण्याकरता काम केले आहे. आपल्या कार्यक्रमांद्वारे, त्याने लाखो शालेय मुलांमध्ये नवोन्मेषी मानसिकता घडवली आहे. एआयएम समर्थित स्टार्टअप्सनी सरकारी आणि खाजगी भागधारक गुंतवणूकदारांकडून 2000 कोटींपेक्षा अधिकचा निधी उभारला आहे. त्यासह हजारो रोजगारही निर्माण केले आहेत. एआयएमने राष्ट्रीय हिताच्यादृष्टीने अनेक नावीन्यपूर्ण आव्हाने देखील पार पाडली आहेत. एआयएम चे कार्यक्रम 34 राज्ये आणि केंद्रशासित प्रदेशांमधे कार्यरत असून भारताच्या लोकसंख्याशास्त्रीय लाभांशाचा लाभ घेण्याच्या उद्दिष्टाने नाविन्यपूर्ण परिसंस्थेमध्ये अधिक सहभागास प्रेरणा देत आहेत.
केन्द्रीय मंत्रिमंडळाने विस्ताराला मंजुरी दिल्यानंतर एआयएमवर, नाविन्यता आणि उद्योजकता यांना वाव देणे अधिक सोपे होईल अशी सर्वसमावेशक नवोन्मेषी परिसंस्था तयार करण्याची आणखी मोठी जबाबदारी आहे.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
निती आयोग
अटल टिंकरिंग मॅरेथॉनमध्ये पहिल्या 30 नवकल्पनांचे प्रदर्शन
नवी दिल्ली, 9 मे 2018
नीती आयोगाच्या अटल इनोव्हेशन मिशन  च्या माध्यमातून विकसित झालेल्या पहिल्या 30 नवकल्पनांचे प्रदर्शन करण्यात येणार आहे.
राष्ट्रीय तंत्रज्ञान दिनाच्या पूर्वसंध्येला हे प्रदर्शन भरवण्यात येणार आहे. विशेष म्हणजे या 30 नवकल्पनांना उद्योजकांनी सहकार्य केले आहे. संपूर्ण देशभरातल्या अटल टिंकरिंग लॅबच्या माध्यमातून प्रयोग करण्यासाठी विद्यार्थ्यांना निवडक सहा विषय दिले होते. या सहा क्षेत्रातल्या आव्हानांना कशा पद्धतीने सामोरे जायचे आणि कोणत्या उपाय योजना करता येतील हे विद्यार्थ्यांना संशोधन करुन शोधून काढायचे होते.
सहा महिन्यात देशभरातून 650 नवकल्पना यामधून आल्या आहेत. त्यापैकी प्रयोगातले वेगळेपण, कार्य करताना असलेली सुलभता अशा घटकांचा विचार करुन पहिल्या 100 नवकल्पनांची निवड करण्यात आली आहे. विद्यार्थ्यांना यासाठी स्वच्छ ऊर्जा, जल स्रोत, कचरा व्यवस्थापन, आरोग्य सुविधा, स्मार्ट संपर्क व्यवस्था आणि कृषी तंत्रज्ञान असे सहा विषय संशोधनासाठी देण्यात आले होते. पहिल्या फेरीत निवडण्यात आलेल्या 100 प्रयोगांना आणखी एक महिन्याचा अवधी देऊन त्यांच्या प्रयोगात अजून सुधारणा करुन सादरीकरण करण्यात सांगण्यात आले होते. या सुधारित प्रयोगांचे परीक्षण शैक्षणिक आणि औद्योगिक क्षेत्रातील तज्ञांनी केले. या तज्ञांच्या समितीने आता उत्कृष्ट 30 नवसंकल्पना निवडल्या आहेत. या 30 नवसंकल्पनांचे प्रदर्शन करण्यात येणार आहे. देशभरातल्या 20 राज्ये आणि केंद्रशासित प्रदेशातल्या विद्यार्थ्यांनी हे 30 प्रयोग तयार केले आहेत.
या सर्वोत्कृष्ट 30 नवसंकल्पना आणि त्यांचा पुरस्कार यांची घोषणा नीती आयोगाचे उपाध्यक्ष राजीव कुमार करणार आहेत.
N.Sapre/S.Bedekar/P.Malandkar
(Visitor Counter : 84
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय गोदाम महामंडळाची क्षमता 130 LMT वरून लवकरात लवकर अनेक पटीने वाढवण्याची वेळ आली आहे.- पियुष गोयल
गोदाम व्यवस्थेचा विस्तार व वाहतुकीचा खर्च कमी केल्यास कापणीनंतरच्या मूल्यसाखळीला अधिक पारदर्शक, उत्पादक व एकीकृत बनविण्याच्या दिशेने मोठा बदल घडवता येईल- गोयल
केंद्रीय गोदाम महामंडळाच्या  65 व्या स्थापना दिनाच्या निमित्ताने केंद्रीय ग्राहक व्यवहार, अन्न व सार्वजनिक वितरण, रेल्वे व वाणिज्य आणि उद्योग मंत्री पियुष गोयल यांनी केले बीजभाषण
नवी दिल्ली, 2 मार्च 2021
केंद्रीय गोदाम महामंडळाची क्षमता सध्याच्या 130 LMT वरून लवकरात लवकर अनेक पटीने वाढवण्याची वेळ आता आली असून वाढत्या कृषी क्षेत्राची आव्हाने पेलण्यासाठी व शेतकऱ्यांसाठी अत्यावश्यक असलेली साठवणक्षमता देऊ करण्यासाठी याची नितांत गरज आहे. केंद्रीय ग्राहक व्यवहार, अन्न व सार्वजनिक वितरण, रेल्वे आणि वाणिज्य व उद्योग मंत्री पियुष गोयल यांनी हे प्रतिपादन केले. केंद्रीय गोदाम महामंडळाच्या 65 व्या स्थापना दिनाच्या निमित्त ते बीजभाषण देत होते.
केंद्रीय गोदाम महामंडळाच्या दैनंदिन व्यवहारात साठवण क्षमतेची गुणवत्ता व प्रमाणीकरण हे मोहिमे प्रमाणे राबवले जायला हवे, असे केंद्रीय मंत्री गोयल यांनी याप्रसंगी सांगितले. भारत सरकारच्या प्राथमिकता यादीमध्ये कृषी क्षेत्रातील सुधारणांना महत्त्वाचे स्थान आहे, असेही ते म्हणाले. गोदाम व्यवस्थेच्या विस्ताराबरोबरच वाहतूक खर्च कमी केल्यास कापणीनंतर च्या मूल्य साखळी ला अधिक पारदर्शक, एकीकृत व उत्पादक बनविण्याच्या दिशेने मोठा बदल घडवता येईल. यामुळे शेतकऱ्यांची मिळकत वाढेल, असे ते म्हणाले.
केंद्रीय गोदाम महामंडळाने  ग्राहक व्यवहार विभागाबरोबर काम करत बावीस अत्यावश्यक वस्तूंच्या साठवण क्षमतेत वाढ करण्यासाठी देशभर पसरलेल्या गोदामात बदल घडवण्याचे निर्देश यावेळी देण्यात आले. कृषी क्षेत्राला गोदाम सुविधा देण्याचे महत्त्वाचे काम केंद्रीय गोदाम महामंडळ करत आहे. भारत सरकारने 2014 सालापासून 177 गोदाम प्रकल्पांना मंजुरी दिली असून यासाठी 1000 कोटी रुपयांची गुंतवणूक झाली आहे. आज देशभरातील 217 कोटी रुपयांच्या गोदाम प्रकल्पाचे उद्घाटन होत असून त्यामुळे साठवणक्षमता वाढेल, पायाभूत सुविधा बळकट होतील व शेतकऱ्यांना या सर्वांशी जोडले जाईल.
प्रधानमंत्री गरीब कल्याण योजना अंतर्गत सीडब्ल्यूसी ने 35 LMT अन्नधान्याची तसेच सार्वजनिक वितरण प्रणाली साठी 189 LMT धान्याची साठवण व वाहतूक केली होती, याची नोंद या वेळी घेतली पाहिजे.
M.Chopade/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
संरक्षण मंत्रालय
मुंबईत ड्युरंड चषक टूर आयोजित
मुंबई, 8 जुलै 2023
क्रीडा क्षेत्रातील प्रतिष्ठित मानल्या जाणाऱ्या ड्युरंड चषक फूटबॉल स्पर्धेच्या आगामी 132 व्या स्पर्धेनिमित्त, मुंबईत आज म्हणजेच 8 जुलै 2023 रोजी मोठ्या उत्साहात ट्रॉफी टूर  आयोजित केली होती. यानिमित्त, कुलाबा इथल्या आर्मी ऑफीसर्स इन्स्टिट्यूट इथे तीन भव्य ड्युरंड चषकांचे स्वागत करण्यात आले. या समारंभाला पश्चिम नौदल विभागाचे ध्वजाधिकारी कमांडिंग इन चीफ, व्हाईस अॅडमिरल दिनेश त्रिपाठी, आणि लेफ्टनंट जनरल एचएस कहलॉन, जीओसी, एचक्यू एमजी आणि जी एरिया प्रमुख पाहुणे म्हणून उपस्थित होते.
कुलाबा इथून ह्या चषकांना हिरवा झेंडा दाखवून रवाना करण्यात आले. त्यानंतर, ऐतिहासिक गेट वे ऑफ इंडिया आणि मरीन ड्राईव्ह इथे त्यांना प्रदर्शनार्थ ठेवण्यात आले होते.
यावेळी बोलताना, लेफ्टनंट जनरल एचएस काहलॉन म्हणाले, "प्रतिष्ठित ड्युरंड चषक फुटबॉल स्पर्धेच्या उत्सवात सहभागी होणे ही खरोखरच सन्मानाची गोष्ट आहे. भारतीय लष्कर कदाचित जगातील सर्वात मोठी क्रीडा प्रोत्साहक संस्था असेल, जागतिक स्तरावर भारतीय लष्कराच्या खेळाडूंची प्रशंसा झाली आहे. लष्करातील खेळाडू, संपूर्ण देशातील तरुणांसाठी प्रेरणा आणि अभिमानाचा स्रोत आहेत. ड्युरंड चषक, फुटबॉलसाठीच्या आमच्या बांधिलकीचा पुरावा आहे आणि मला विश्वास आहे की लवकरच भारतीय फुटबॉल संघ एक भव्य उंची गाठेल. भारतीय लष्कर आणि फुटबॉल संघाला मी शुभेच्छा देतो. त्यांच्या 132 व्या ड्युरंड चषक स्पर्धेसाठी खूप खूप शुभेच्छा.”
या स्पर्धेसाठीचे तीन चषक आहेत, ड्युरंड चषक , शिमला चषक  आणि प्रेसिडेंट कप .
याआधी, 30 जून 2023 रोजी ह्या चषकांना लष्करप्रमुख, हवाई दलप्रमुख आणि अखिल भारतीय फुटबॉल महासंघाच्या अध्यक्षांनी नवी दिल्लीतून हिरवा झेंडा दाखवून 17 शहरात परिक्रमा करण्यासाठी रवाना केले. हा चषक डेहराडून, उधमपूर आणि पुणे इथे जाऊन आल्यानंतर मुंबई हा या दौऱ्यातील पाचवा मुक्काम आहे. 01 ऑगस्ट 2023 रोजी कोलकातामध्ये ध्वजांकित करण्यापूर्वी या दौर्यामध्ये जयपूर, कारवार, कोची, एझिमाला, बेंगळुरू, हैदराबाद, गुवाहाटी, कोक्राझार, शिलाँग आणि आयझॉल यांचा समावेश आहे.
132 वी ड्युरंड चषक स्पर्धा 3 ऑगस्ट 2023 पासून कोलकाता इथे सुरू होणार असून 3 सप्टेंबर 2023 ला स्पर्धेचा अंतिम सामना होणार आहे. ड्युरंड चषक स्पर्धेत एकूण 24 संघ असतील. आधीच्या स्पर्धेतील 20 संघ यावेळीही कायम आहेत, ज्यात ज्यात सर्व 12 इंडियन सुपर लीग  संघांचा समावेश आहे. त्याशिवाय, बांगलादेश, भूतान आणि नेपाळ या शेजारी देशांतील संघ देखील सहभागी होणार असून 27 वर्षांच्या दीर्घ कालावधीनंतर परदेशी संघ या स्पर्धेत सहभागी होणार आहेत.PIB Mumbai | N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
वाणिज्य आणि उदयोग मंत्रालय
भारताची साखर निर्यात 2013-14 पासून आतापर्यंत 291% नी वाढली
यावर्षी प्रथमच 10 दशलक्ष टनांहून अधिक साखरेची निर्यात
नवी दिल्ली, 18 एप्रिल 2022
भारताच्या साखर निर्यातीत 291% ची घसघशीत वाढ झाली आहे. आर्थिक वर्ष 2013-14 मध्ये 1,177 दशलक्ष अमेरिकी डॉलर्स इतक्या किमतीच्या साखरेची निर्यात झाली होती तर आता आर्थिक वर्ष 2021-22 मध्ये तब्बल 4600 दशलक्ष अमेरिकी डॉलर्स इतक्या किमतीची साखर निर्यात करण्यात आली आहे. डीजीसीआय अँड एस अर्थात वाणिज्य गुप्तचर आणि सांख्यिकी महासंचालनालयाने दिलेल्या आकडेवारीनुसार, भारताने जगभरातील 121 देशांना साखर निर्यात केली आहे.
वर्ष 2021-22 मध्ये देशाची साखर निर्यात त्याआधीच्या वर्षीपेक्षा 65% नी वधारली. कोविड-19 महामारीमुळे निर्माण झालेल्या, मालवाहतुकीचे वाढीव दर, कंटेनर्सची टंचाई यासारख्या वाहतूकविषयक आव्हानांवर मात करून ही वाढ करण्यात यश मिळाले आहे.
ट्विट संदेशामध्ये या ऐतिहासिक कामगिरीवर अधिक भर देत केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल म्हणाले की, मोदी सरकारची धोरणे देशातील शेतकऱ्यांना जागतिक बाजारात प्रवेश करून उत्पन्न वाढविण्यासाठी मदत करत आहेत.
डीजीसीआय अँड एस कडे उपलब्ध माहितीनुसार, भारताने 2019-20 मध्ये 1965 दशलक्ष अमेरिकी डॉलर्स इतक्या किमतीची साखर निर्यात केली होती त्यात वाढ होऊन 2020-21 मध्ये ती 2790 दशलक्ष अमेरिकी डॉलर्स झाली तर 2021-22 मध्ये यात आणखी वाढ होऊन या वर्षी 4600 दशलक्ष अमेरिकी डॉलर्स इतक्या किंमतीची साखर निर्यात करण्यात आली.
आता, वर्ष 2021-22 मध्ये  भारताने, 769 दशलक्ष अमेरिकी डॉलर्स मूल्याच्या साखरेची इंडोनेशिया देशाला निर्यात केली आहे, तर बांगलादेश, सुदान आणि संयुक्त अरब अमिरात इतक्या मूल्याची साखर निर्यात केली आहे. भारताने अमेरिका, कॅनडा, ऑस्ट्रेलिया, दक्षिण आफ्रिका,जर्मनी,फ्रान्स,न्यूझीलंड, सोमालिया, सौदी अरब, मलेशिया, श्रीलंका, रशिया आणि इजिप्त इत्यादी देशांना देखील साखर निर्यात केली आहे.
Unit: USD Million
|
|
Products
|
|
2019-20
|
|
2020-21
|
|
2021-22
|
|
Sugar
|
|
1965
|
|
2791
|
|
4600
विक्रमी निर्यातीनंतर देखील, 2021-22 च्या साखर हंगामाच्या  अखेरीला देशाकडे 73 लाख टन इतक्या दिलासादायक पातळीचा साठा शिल्लक असेल. साखर निर्यातीचा वाढीचा कल कायम ठेवण्यासाठी केंद्र सरकार शक्य ते सर्व सरकार करणार आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
पंतप्रधान कार्यालय
शेख सबाह अल-हमद अल-सबाह यांची कुवेतच्या पंतप्रधानपदी फेरनिवड झाल्याबद्दल पंतप्रधान नरेंद्र मोदी यांनी केले त्यांचे अभिनंदन
नवी दिल्ली, 8 डिसेंबर 2020
महामहीम शेख सबाह अल-हमद अल-सबाह यांची कुवेतच्या पंतप्रधानपदी फेरनिवड झाल्याबद्दल पंतप्रधान नरेंद्र मोदी यांनी शेख सबाह यांचे अभिनंदन केले आहे.
“कुवेतमध्ये 5 डिसेंबरला झालेल्या राष्ट्रीय लोकसभा निवडणुकीत यशस्वी होऊन कुवेतच्या पंतप्रधानपदी फेरनिवड झाल्याबद्दल महामहीम शेख सबाह अल-हमद अल-सबाह यांचे हार्दिक अभिनंदन!
कुवेतचे अमीर महामहीम शेख नवाफ अल-अहमद अल-जबेर अल-सबाह यांच्या दूरदर्शी नेतृवाखाली भारत आणि कुवेत यांच्यातील उत्तम द्विपक्षीय संबंधांचा विस्तार अधिकाधिक वाढेल आणि हे संबंध बहरत जातील असा विश्वास मला वाटतो,” अशा शब्दात पंतप्रधान मोदी यांनी त्यांच्या भावना ट्विट संदेशांद्वारे व्यक्त केल्या आहेत.”U.Ujgare/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
डिजिटल सक्षमीकरणाला प्रोत्साहन आणि सूक्ष्म,लघु आणि मध्यम उद्योग क्षेत्रात उद्योगस्नेही अनुकूल वातावरण निर्मितीसाठी डिजिटल उपक्रम
नवी दिल्ली, 24 जुलै 2023
सूक्ष्म आणि लघु उद्योगांसाठी पतहमी निधी विश्वस्त योजना- सीजीटीएमएसईने सूचित केल्या प्रमाणे सूक्ष्म आणि लघु उद्योगांसाठी पत हमी योजनेअंतर्गत 2000-01 मध्ये स्थापनेपासून, 30 जून 2023 पर्यंत 4,50,163 कोटी रुपये हमी म्हणून जारी करण्यात आले आहेत.
तंत्रज्ञान अद्ययावतीकरणासाठी पत आधारित भांडवल अनुदान योजनेअंतर्गत, एकूण 87,680 अनुदानांसाठी 5,644 कोटी रुपये जारी करण्यात आले. ही योजना 31.03.2020 पर्यंत लागू होती.
उद्योग आणि अंतर्गत व्यापार प्रोत्साहन विभाग  ने दिलेल्या माहितीनुसार, केंद्र सरकारने, स्टार्टअप इंडिया योजनेंतर्गत, स्टार्टअपच्या व्यवसाय चक्राच्या विविध टप्प्यांवर भांडवल उपलब्ध करून देण्यासाठी, स्टार्टअप इंडिया गुंतवणूक निधी म्हणून फंड ऑफ फंड  आणि स्टार्टअप इंडिया सीड फंड योजना  लागू केली आहे. दोन्ही योजना संपूर्ण देशासाठी लागू केल्या जातात. एफएफएस अंतर्गत, 30 एप्रिल 2023 पर्यंत, 114 पर्यायी गुंतवणूक निधी  साठी स्मॉल इंडस्ट्रीज डेव्हलपमेंट बँक ऑफ इंडिया ने 9,121 कोटी रुपये मंजूर केले आहेत आणि एसआयएसएफएस अंतर्गत तज्ञ सल्लागार समितीने 160 इनक्युबेटर्सना 30 एप्रिल 2023 पर्यंत 611.36 कोटी रुपये मंजूर केले आहेत.
डिजिटल सक्षमीकरणाला प्रोत्साहन आणि सूक्ष्म,लघु आणि मध्यम उद्योग क्षेत्रात उद्योगस्नेही अनुकूल वातावरण निर्मितीसाठी भारत सरकारने अनेक डिजिटल उपक्रम हाती घेतले आहेत. इतर गोष्टींबरोबरच यामध्ये ऑनलाइन नोंदणीसाठी सुरु केलेले उद्यम नोंदणी पोर्टल, कोविड-19 महामारीच्या काळात एमएसएमईच्या तक्रारींचे निवारण करण्यासाठी 2020 मध्ये सुरू करण्यात आलेले चॅम्पियन्स पोर्टल, ऑनलाइन खरेदीसाठी सरकारी ई-मार्केटप्लेस  यांचा समावेश आहे. सवलतीच्या इनव्हॉईसकरता ट्रेड रिसीव्हेबल्स सवलत प्रणाली , आणि ऑनलाईन विपणन प्रक्रियेला सहाय्य करण्यासाठी www.msmemart.com या संकेतस्थळाचा आरंभ, केंद्रीय सार्वजनिक क्षेत्रातील उपक्रम  द्वारे सूक्ष्म आणि लघु उद्योगांकडून होणाऱ्या खरेदीवर लक्ष ठेवण्यासाठी एमएसएमई संबध आणि केंद्रीय मंत्रालये / विभाग / सीपीएसई / राज्य सरकारे इत्यादींद्वारे विलंबित देयकांच्या संदर्भात अर्ज भरण्यासाठी समाधान पोर्टल सुरु करण्यात आले आहे.
सूक्ष्म लघु आणि मध्यम उद्योग राज्यमंत्री भानु प्रताप सिंह वर्मा यांनी राज्यसभेत एका लेखी उत्तरात ही माहिती दिली.S.Patil/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहिमेंतर्गत आतापर्यत लसीच्या 197.95 कोटी मात्रा देण्यात आल्या आहेत
देशात उपचाराधीन रुग्णांची संख्या सध्या 1,11,711 आहे
उपचाराधीन रुग्णांचे प्रमाण 0.26%
रुग्ण बरे होण्याचा सध्याचा दर 98.54%
गेल्या 24 तासात 13,929 रुग्ण बरे झाल्यामुळे आतापर्यंत बरे झालेल्या रुग्णांची संख्या 4,28,65,519 वर पोहोचली
गेल्या 24 तासात 16,103 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यत एकूण 86.36 कोटी चाचण्या करण्यात आल्या; गेल्या 24 तासात 3,76,720 चाचण्या करण्यात आल्या
पंतप्रधान कार्यालय
संसदेच्या अर्थसंकल्पीय अधिवेशनापूर्वी पंतप्रधानांचे वक्तव्य
नवी दिल्ली, 29 जानेवारी 2021
नमस्कार मित्रहो,
संसदेचे या दशकातले हे पहिले अधिवेशन सुरु होत आहे. भारताच्या उज्वल भविष्यासाठी हे अतिशय महत्वाचे आहे. स्वातंत्र्य प्राप्तीच्या धेय्याने झपाटलेल्या सर्वांनी जी स्वप्ने पाहिली, ती स्वप्ने, ते संकल्प वेगाने साकारण्यासाठी ही सुवर्ण संधी देशाकडे आली आहे. या दशकाचा पुरेपूर उपयोग व्हावा यासाठी या सत्रात संपूर्ण दशक लक्षात घेऊन चर्चा व्हाव्यात, सर्व प्रकारचे विचार मांडले जावेत आणि विचार मंथनातून अमृत प्राप्ती व्हावी अशी देशाची अपेक्षा आहे.
देशाच्या कोट्यवधी जनतेने ज्या आशा-अपेक्षांसह आपल्याला संसदेत निवडून दिले आहे, त्या आकांक्षांची पूर्तता करण्यासाठी, संसदेच्या या पवित्र स्थानाचा उपयोग करत, लोकशाहीच्या सर्व मर्यादांचे पालन करत, आपले योगदान देण्यात आपण मागे राहणार नाही याचा मला विश्वास आहे. सर्व खासदार हे सत्र अधिक उत्तम करतील याचा मला पूर्ण विश्वास आहे.
हे अर्थसंकल्पीय अधिवेशनही आहे. भारताच्या इतिहासात कदाचित हे प्रथमच घडले असेल की 2020 मध्ये एक नव्हे तर वित्त मंत्र्यांना वेगवेगळ्या पॅकेजच्या स्वरुपात एका प्रकारे चार- पाच छोटेखानी अर्थसंकल्प द्यावे लागले. म्हणजेच 2020 मध्ये एका प्रकारे या छोटेखानी अर्थसंकल्पांची मालिका सुरूच राहिली. या अर्थसंकल्पाकडेही त्या चार-पाच छोटेखानी अर्थसंकल्पांतली मालिका म्हणूनच पहिले जाईल याचा मला विश्वास आहे.
मी पुन्हा एकदा आदरणीय राष्ट्रपती यांच्या मार्गदर्शनाखाली, संसदेच्या दोन्ही सदनाच्या खासदारांसह त्यांचा संदेश पुढे नेण्यासाठी कटिबद्ध आहे.
खूप- खूप धन्यवाद.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
विकसित कृषी धान्य मूल्य साखळीमुळे शेतकऱ्याच्या उत्पन्न वृद्धीबरोबरच कापणी आणि कापणीनंतरचं नुकसानही कमी करेल- राधा मोहन सिंह
नवी दिल्ली, 27 सप्टेंबर 2018
देशात विकसित कृषी धान्य मूल्य साखळीमुळे शेतकऱ्याच्या उत्पन्नात वृद्धी होण्याबरोबरच ग्राहकांना दर्जेदार खाद्यान्न उपलब्ध होईल असा विश्वास केंद्रीय कृषी मंत्री राधा मोहन सिंह यांनी व्यक्त केला आहे. यामुळे कृषी धान्य मूल्य साखळीच्या विविध स्तरावर कापणी आणि कापणीनंतरचं नुकसान मोठ्या प्रमाणात कमी होण्यासाठी मदत होईल असे ते म्हणाले.
“कृषी धान्य मूल्य साखळी भागीदारी” या विषयावरच्या ॲसोचेमच्या दोन दिवसीय प्रदर्शन, परिषद आणि चर्चा या कार्यक्रमाच्या उद्घाटनप्रसंगी ते बोलत होते.
कृषी माल मूल्यसाखळीशी संबंधित स्थानिक, प्रादेशिक, राष्ट्रीय आणि आंतरराष्ट्रीय स्तरावरच्या कार्याला प्राधान्य देण्यासाठी केंद्र सरकार कटिबद्ध असल्याचे ते म्हणाले.
B.Gokhale/N.Chitale/P.Malandkar
(Visitor Counter : 68
पंचायती राज मंत्रालय
‘पुरेसे पाणी उपलब्ध असलेली तसेच स्वच्छ आणि हरित ग्रामपंचायत’: संकल्पना 4 आणि 5 वर आधारित संकल्पनात्मक दृष्टीकोनाचा अवलंब करून ग्रामपंचायतींमध्ये शाश्वत विकास उद्दिष्टांचे स्थानिकीकरण या विषयावरील राष्ट्रीय कार्यशाळेचा उद्या पुणे येथे प्रारंभ
नवी दिल्ली, 21 सप्टेंबर 2022
‘पुरेसे पाणी उपलब्ध असलेली तसेच स्वच्छ आणि हरित ग्रामपंचायत : संकल्पना 4 आणि 5 वर आधारित संकल्पनात्मक दृष्टीकोनाचा अवलंब करून ग्रामपंचायतींमध्ये शाश्वत विकास उद्दिष्टांचे स्थानिकीकरण या विषयावरील तीन दिवसीय राष्ट्रीय कार्यशाळेचा महाराष्ट्रातील पुणे येथे प्रारंभ होत आहे. ही कार्यशाळा भारत सरकारच्या पंचायत राज मंत्रालयाने, महाराष्ट्र सरकारच्या ग्रामविकास आणि पंचायत राज विभागाच्या सहकार्याने आयोजित केली आहे.
या राष्ट्रीय कार्यशाळेचे उद्घाटन केंद्रीय पंचायत राज राज्यमंत्री कपिल मोरेश्वर पाटील, महाराष्ट्र सरकारमधील ग्रामविकास आणि पंचायत राज मंत्री गिरीश महाजन, पाणी पुरवठा आणि स्वच्छता मंत्री गुलाबराव पाटील यांच्या हस्ते होणार आहे. पंचायत राज मंत्रालयाचे सचिव सुनील कुमार आणि महाराष्ट्र सरकारमधील ग्रामविकास आणि पंचायत राज विभागाचे अतिरिक्त मुख्य सचिव राजेश कुमार,आणि इतर मान्यवर आणि स्थानिक लोकप्रतिनिधी यावेळी उपस्थित राहतील.
महाराष्ट्राचे मुख्यमंत्री आभासी पद्धतीने समारोप सत्राला उपस्थित राहतील आणि समारोपाचे भाषण करतील.
कार्यशाळेत पंचायत राज मंत्रालयाचे सचिव सुनील कुमार, ग्रामीण विकास मंत्रालयाचे सचिव नागेंद्र नाथ सिन्हा, पेयजल आणि स्वच्छता विभाग, जल शक्ती मंत्रालयाच्या सचिव विनी महाजन, जलशक्ती मंत्रालयातील जलसंपदा विभाग, नदी विकास आणि गंगा पुनरुज्जीवन विभागाच्या अतिरिक्त सचिव अर्चना वर्मा विविध तांत्रिक सत्रांचे अध्यक्षस्थान भूषवतील.
केंद्रीय पंचायत राज राज्यमंत्री कपिल मोरेश्वर पाटील, महाराष्ट्राचे ग्रामविकास आणि पंचायत राज मंत्री गिरीश महाजन आणि इतर मान्यवर उद्या एका प्रदर्शनाचे उद्घाटन करतील. त्याचबरोबर विविध विकासात्मक योजना, उपक्रम आणि पंचायती राज संस्थांचे क्षेत्रातील यश दर्शविणाऱ्या विविध स्टॉल्सना भेट देतील.
या राष्ट्रीय कार्यशाळेला महाराष्ट्रासह देशभरातील पंचायती राज संस्थांचे निवडून आलेले प्रतिनिधी आणि कार्यकर्ते उपस्थित राहणार आहेत. राष्ट्रीय कार्यशाळेत सुमारे 1,500 लोक सहभागी होण्याची अपेक्षा आहे. सहभागींमध्ये ग्रामपंचायतींतून निवडून आलेले प्रतिनिधी, स्वयंसेवी संस्था, जिल्हा परिषदेतील आणि इतर विभागांचे अधिकारी, मुख्य भागधारक, तज्ञ तसेच पाणी आणि स्वच्छतेविषयी उल्लेखनीय काम करणाऱ्या संस्थांचा समावेश असेल.
S.Kulkarni /Prajna/Sonal C/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139
पंतप्रधान कार्यालय
जागतिक सायकल दिनानिमित्त पंतप्रधानांनी महात्मा गांधींचे छायाचित्र सामायिक केले
पर्यावरणासाठी जीवनचक्र या कल्पनेच्या संदर्भाने, पंतप्रधान नरेंद्र मोदी यांनी महात्मा गांधी यांचे सायकलवर स्वार झालेले एक छायाचित्र सामायिक केले आहे. आज जागतिक सायकल दिन आहे.
पंतप्रधानांनी याविषयी केलेल्या ट्विटमध्ये असे म्हटले आहे की, आज जागतिक सायकल दिन आहे आणि शाश्वत आणि आरोग्यसंपन्न जीवनचक्र जगण्याच्या दृष्टिने प्रेरणा घेण्याकरता महात्मा गांधी यांच्यापेक्षा इतर कोण अधिक योग्य व्यक्ती आहे.
रेल्वे मंत्रालय
बुलेट ट्रेनसाठी नवीन मार्गिका
नवी दिल्ली, 11 फेब्रुवारी 2022
पुढील अतिजलद रेल मार्गिकांसाठी सर्वेक्षण हाती घेऊन DPR म्हणजे सविस्तर प्रकल्प अहवाल तयार करण्याचा निर्णय रेल्वे मंत्रालयाने घेतला आहे.
- दिल्ली-वाराणसी
- मुंबई-नागपूर
- दिल्ली-अहमदाबाद
- मुंबई-हैदराबाद
- चेन्नई-बंगळुरू-मैसूर
- वाराणसी-हावडा
- दिल्ली-अमृतसर
वरील अतिजलद मार्गिकांपैकी एकाही मार्गिकेला अद्यापि मंजुरी मिळालेली नाही.
रेल्वे, दळणवळण आणि इलेक्ट्रॉनिक तथा माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165